Помнік на брацкай магіле устаноўлены ў 1964 годзе. Помнік быў у выглядзе абеліску з імёнамі пахаваных, справа ад якога размяшчалася скульптура воіна, а злева – жанчыны. У 1994 г. адкрыты новы помнік работы скульптара В.Якавенка – абеліск вышынёй 10 м. На абеліску – бронзавая выява грэчаскай багіні перамогі Нікі, злева і справа ад яго скульптуры воіна і партызана. Перад стэлай пліта з імёнамі загінуўшых. На помніку шыльда “Воінскае пахаванне №4060”.